Vaikka ohjelmistorobotti toimii väsymättömästi haluttaessa vaikkapa kellon ympäri, tarvitsee se ihmisen tapaan välillä huoltoa. Tästä syystä sitoudumme tarjoamaan jokaiselle rakentamallemme ohjelmistorobotille myös ylläpitopalvelun, jolla varmistetaan robotin jatkuva toiminta. Koska järjestelmät ja toimintatavat automatisoitavan prosessin takana useasti muuttuvat, saattaa robotti tarvita myös lisäopetusta muuttuneiden olosuhteiden vuoksi. Ylläpidolla myös katetaan robotin käytöstä syntyvät kustannukset. Näin ollen robotin käytöstä ei synny ylläpitokustannuksen lisäksi mitään kustannuksia. Ylläpito sisältää myös sovitun määrän robotille varattuja ylläpitotunteja kuukausittain, joita voidaan käyttää esimerkiksi tunnusten tai mahdollisten virheiden tunnistamiseen. Ylläpidon osalta seurataan robotin operatiivista toimintaa ja nostetaan esiin mahdollisia virhetilanteita, sekä korjataan mahdollisia tulevia virheitä proaktiivisesti.